बेलन नदी

बेलन नदी (Belan River) भारत के उत्तर प्रदेश राज्य में बहने वाली एक नदी है। यह तमसा नदी (टोंस नदी) की उपनदी है, जो स्वयं गंगा नदी की उपनदी है। यह उत्तर प्रदेश के सोनभद्र ज़िले के पश्चिमी भाग में उत्पन्न होती है, फिर मिर्ज़ापुर ज़िले और प्रयागराज ज़िले के दक्षिणी भाग में बहती है। प्रयागराज ज़िले में इसका विलय टोंस नदी (तमसा नदी) में हो जाता है। बेलन और टोंस का संगम, देवघाट नामक स्थान से कुछ दूरी पर, राष्ट्रीय राजमार्ग 27 के पास होता है, जहाँ यह मार्ग टोंस नदी को पार करता है। बेलन नदी पर प्रसिद्ध मुक्खा दरी नामक जलप्रपात है।"Political Process in Uttar Pradesh: Identity, Economic Reforms, and Governance ," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975

 पुरातात्विक महत्व 
बेलन नदी घाटी प्रागैतिहासिक खोजों के कारण प्रसिद्द है। नदी के आसपास किये गए पुरातात्विक उत्खननों में उच्च पाषण युग के अवशेष पाए गए हैं, जिनके अब से लगभग 17, 000 वर्ष पुराने होने का अनुमान कार्बन डेटिंग द्वारा किया गया है। इस काल की मातृदेवी की मूर्ति इनमें प्रमुख है जो लोंहदा नाले के समीप से प्राप्त की गयी और अस्थि निर्मित है। बेलन घाटी की खुदाई जी.आर.शर्मा के निर्देशन में कराई गई थी।

 इन्हें भी देखें 
 तमसा नदी (टोंस नदी)
 मुक्खा दरी
 सोनभद्र ज़िला

 सन्दर्भ 

श्रेणी:उत्तर प्रदेश की नदियाँ
श्रेणी:सोनभद्र ज़िला
श्रेणी:मिर्ज़ापुर ज़िला